കുട്ടികളുടെ സുരക്ഷ ഉറപ്പാക്കാന് തദ്ദേശ സ്ഥാപനങ്ങള്ക്കു നിര്ദേശം തിരുവനന്തപുരം: ഇന്നു സ്കൂള് തുറക്കുന്പോള് കുട്ടികളുടെ സുരക്ഷിതത്വം ഉറപ്പുവരുത്താനായി തദ്ദേശ സ്വയംഭരണ സ്ഥാപനങ്ങള് ജാഗ്രതയോടെ ഇടപെടല് നടത്തണമെന്നു മന്ത്രി എം. വി. ഗോവിന്ദന് നിര്ദേശം നല്കി. തദ്ദേശ സ്ഥാപനങ്ങള് നേരത്തെ തന്നെ സ്കൂള്തലത്തില് ആസൂത്രണം നടത്തി മുന്നൊരുക്കങ്ങള് കൈക്കൊണ്ടിരുന്നു. സ്കൂളുകളിലേക്ക് പ്രവേശിക്കുകയും പുറത്തിറങ്ങുകയും ചെയ്യുന്ന സ്ഥലങ്ങളുടെയും സ്കൂള് കോന്പൗണ്ടിലെ പൊതുഇടങ്ങളുടെയും ക്ലാസ്മുറികളുടെയും ശൗചാലയങ്ങളുടെയും കുടിവെള്ള സ്രോതസുകള്, പാചകപ്പുര, ഭക്ഷണശാല തുടങ്ങിയവയുടെയും സ്കൂള് പരിസരത്തിന്റെയും ദൈനം ദിന പരിപാലനം ഉറപ്പുവരുത്താന് തദ്ദേശ സ്ഥാപനങ്ങള് ജാഗ്രത പുലര്ത്തണം. സ്കൂള് വാഹനങ്ങളുടെ ഫിറ്റ്നസ് അടക്കമുള്ള കാര്യങ്ങളും ശുചിത്വ പരിപാലനവും അണുനശീകരണവും ഉറപ്പുവരുത്തണം. തങ്ങളുടെ പ്രദേശത്തെ അധ്യാപക അനധ്യാപക ജീവനക്കാര്ക്കും സ്കൂള് ബസിലെ ജീവനക്കാര്ക്കും ഗസ്റ്റ് അധ്യാപകരടക്കമുള്ളവര്ക്കു രണ്ട് ഡോസ് വാക്സിന് ലഭ്യമായെന്ന് ഉറപ്പുവരുത്തണം. വാക്സിനേഷനില് വീഴ്ച പാടില്ല.രോഗ ലക്ഷണമുള്ളവരെ തിരിച്ചറിഞ്ഞാല് അവര്ക്ക് അനുയോജ്യമായ ഇതര അക്കാദമിക പദ്ധതികള് നടപ്പാക്കാനുള്ള സൗകര്യം ഒരുക്കുവാനും സര്ക്കാരിന്റെ മാര്ഗനിര്ദേശങ്ങള് സ്കൂളുകള് പാലിക്കുന്നുവെന്ന് ഉറപ്പുവരുത്തുവാ നും മന്ത്രി നിര്ദേശിച്ചു.